PSG ร่วง 4 วันติด 29% นิวโลว์รอบ 2 เดือน ฟากพื้นฐานขาดทุนเรื้อรัง
PSG ร่วง 4 วันติด 29% นิวโลว์รอบ 2 เดือน ฟากพื้นฐานขาดทุนเรื้อรัง โดย ณ เวลา 15:32 น. ราคาอยู่ที่ระดับ 0.78 บาท ลบ 0.13 บาท
17 มี.ค. 2565

ผู้สื่อข่าวรายงานว่า วันนี้ (17มี.ค.2565) ราคาหุ้น บริษัท พีเอสจี คอร์ปอเรชั่น จำกัด (มหาชน) หรือ PSG ณ เวลา 15:32 น. อยู่ที่ระดับ 0.78 บาท ลบ 0.13 บาท หรือ 14.29%  ด้วยมูลค่าซื้อขาย 116.56 ล้านบาท ราคาหุ้นร่วง 4 วันติด โดยนับตั้งแต่หุ้นยืนที่ระดับ 1.10 บาท เมื่อวันที่ 11 มี.ค.65 จนถึงล่าสุดหุ้นปรับตัวลงแล้ว 29% และทำนิวโลว์รอบ 2 เดือนเทียบตั้งอยู่ที่ระดับ 0.75 บาท เมื่อวันที่ 4 ม.ค.65

ด้านผลประกอบนับตั้งแต่ปี 2561-2564 ขาดทุนต่อเนื่อง ส่งผลทำให้  PSG ถูกขึ้นเครื่องหมาย “C” จากการที่บริษัทมีส่วนของผู้ถือหุ้นน้อยกว่าร้อยละ 50 ของทุนชำระแล้ว หลังหักส่วนต่ำมูลค่าหุ้นสำหรับงบการเงิน ประจำปี 2564 สิ้นสุด ณ วันที่ 31 ธันวาคม 2564
